สวัสดีครับรบกวนสอบถามหน่อยนะครับ ดวงตาข้างซ้ายของผมมองไม่ชัดครับมันจะมัวๆเบลอครับ มองใกล้ไกลก็ไม่ชัด มันมัวๆเบลอๆ มาเป็นเวลากว่า4-5ปีแล้วครับ ส่วนตาด้านขวาใช้งานได้ปกติ แต่มาช่วงพักหลังตั้งแต่ต้นปีนี้มา ตาด้านขวามันก็เริ่มมองเห็นภาพเหมือนภาพจะซ้อนสองครับแต่ยังไม่ถึงขั้นมัวมากเหมือนด้านซ้าย รบกวนคุณช่วยบอกทีได้ไหมครับว่ามันเกิดจากอะไรแล้วมีทางรักษาไหมครับ ขอบครับ
สวัสดีค่ะ อาการตามัว เบลอๆ มองระยะใดก็ไม่ค่อยชัดดังกล่าวมา อาจจะเกิดจาก ภาวะสายตาสั้น สายตายาว สายตาเอียง หรือเกิดจากโรคหลอดเลือดสมอง โรคไมเกรน การบาดเจ็บบริเวณดวงตา กระจกตาถลอก หรือรอยแผลเป็นบนกระจกตา จอตาติดเชื้อ โรคเส้นประสาทตาอักเสบ โรคจอประสาทตาเสื่อม หรือการมีสิ่งแปลกปลอมเข้าไประคายเคืองตา เป็นต้นซึ่งมีสาเหตุได้จากทั้งในตาเอง หรือระบบประสาทในสมองดังกล่าวไป ดังนั้นควรจะไปพบแพทย์เพื่อตรวจให้ได้การวินิจฉัยที่แน่ชัด อาจจะต้องวัดสายตาดูการมองเห็นเป็นอันดับแรก ร่วมกับตรวจภายในดวงตา หรือทำเอ็กซเรย์คอมพิวเตอร์สมองเพิ่มเติมหากมีข้อบ่งชี้การดูแลตนเองเบื้องต้น ไม่ไปขยี้ตาเองบ่อยๆ ไม่เอายาอะไรไปหยอดเองเพราะยังไม่ทราบการวินิจฉัย หลีกเลี่ยงที่ที่มีฝุ่นควันหรือแสงแดดจ้า ควรใส่แว่นกันแดดเมื่อต้องออกแดด